wickkiey/tamil-wikipedia-chunked huggingface dataset:
# ஜூரோங் பறவைகள் பூங்கா

## காட்சிகள்

### தென் கிழக்காசிய நாட்டுப் பறவைகளின் நடைபாதை காட்சி

இங்கு தென் கிழக்காசிய நாட்டுப் பறவைகள் மரங்களில் சுதந்திரமாக திரியவிடப்பட்டுள்ளன.
# ஜூரோங் பறவைகள் பூங்கா

## காட்சிகள்

### மர மேம்பால நடைபாதை

32,000 சதுர அடியில் பூங்காவை மேலிருந்து பார்க்கக்கூடிய வகையில் மர மேம்பால நடைபாதை அமைக்கப்பட்டுள்ளது. இங்கு வண்ணக்கிளிகள் மற்றும் குறுங்கிளிகள் காணப்படுகின்றன.
# ஜூரோங் பறவைகள் பூங்கா

## காட்சிகள்

### பென்குயின் காட்சியறை

1.600 சதுர மீட்டரில் 69 அடி உயர வெப்பநிலை மாற்றக்கூடிய உள்ளரங்கில் ஐந்து வகையான பென்குயின் இனங்கள் காட்சிப்படுத்தப்பட்டுள்ளன.
# பொற்பனைக்கோட்டை

**பொற்பனைக்கோட்டை** என்பது புதுக்கோட்டைக்கு கிழக்கே சுமார் 6 கி.மீ தொலைவில் உள்ள பழமையான முற்றிலும் சிதிலமடைந்த செங்கல் கோட்டையாகும்.
# பொற்பனைக்கோட்டை

## அமைப்பு

இக்கோட்டையைச் சுற்றி இடிந்த நிலையில் மதில்சுவர் செங்கற்கள் குவிந்து காணப்படுகின்றன. கோட்டையைச் சுற்றி நான்கு நுழைவாயில்கள் இருந்ததற்கான தடயங்கள் காணப்படுகிறது. கோட்டையினுள்ளே அகழி இருந்ததற்கான அடையாளங்களும் ஒரு குளமும் காணப்படுகிறது. கோட்டையானது மையத்தில் வட்ட வடிவில் இருந்ததற்கான சுவடுகளும் காணப்படுகின்றன. இதை அரண்மனைத்திட்டு என்ற பெயரில் உள்ளூர் மக்கள் அழைக்கின்றனர். கோட்டையின் வட்ட வடிவ அமைப்பு செயற்கை கோள் புகைப்படத்தில் தெளிவாகத் தெரிகிறது. இக்கோட்டையில் சுரங்கம் ஒன்று இருப்பதாகவும், அது இங்கிருந்து 6 கி.மீ தொலைவில் உள்ள திருவரங்குளம் வரை செல்வதாகவும் உள்ளூர் மக்களால் நம்பப்படுகிறது.
# பொற்பனைக்கோட்டை

## மரபுவழிக் கூற்றுகள்

நாயக்க மன்னர்கள் ஆட்சிக் காலத்தில் கார்குறிச்சி (திருக்கட்டளை), சிங்கமங்கலம் முதலான பகுதிகளில் படைகள் தங்கி இருந்ததாகக் கல்வெட்டுகள் (711,683) தெரிவிக்கின்றன. தொண்டைமான்கள் புதுக்கோட்டை நகரைப் புதிதாக அமைத்த பின்பு புதுக்கோட்டை, பொற்பனைக்கோட்டை முதலான ஊர்கள் படைகள் தங்கும் இடங்களாக இருந்திருக்கலாம் என கருதப்படுகிறது. மேலும் இக்கோட்டையில் இருந்த பனைமரத்தில் தங்க பனம்பழம் காய்த்ததாகவும் அதனால் பொற்பனைக்கோட்டை என அழைக்கப்படுவதாகவும் கூறப்படுகிறது. இக்கோட்டையின் வரலாறாக உள்ளூர் மக்கள் செவிவழிச் செய்திகள் சிலவற்றையும் கூறுகின்றனர்.
# பொற்பனைக்கோட்டை

## தொல்பொருள் கண்டுபிடிப்புகள்

2012 ஆம் ஆண்டு இந்தக் கோட்டையிலுள்ள குளக்கரையில் பழந்தமிழ் கல்வெட்டுகளுடன் கூடிய நடுகல் கண்டுபிடிக்கப்பட்டது. இந்நடுகல் தஞ்சை தமிழ்ப் பல்கலைகழகத்தில் தொல்லியல் மற்றும் கல்வெட்டியல் துறையில் வைத்துப் பாதுகாக்கப்பட்டுள்ளது. இக்கல் முக்கோண வடிவில் 2 அடி நீளமும் 2 அடி உயரமும் 10 செமீ பருமனுடையது.
கோட்டைச் சுவருக்கு வெளியே பாறைப் பகுதியில் வட்டமாகவும், நீளமாகவும் சுடுமண் வார்ப்புக்குழாய்கள், உருக்கு கலன்கள் கண்டுபிடிக்கப்பட்டுள்ளன.
# பொற்பனைக்கோட்டை

## ஆலயங்கள்

இக்கோட்டையின் நான்கு திசைகளிலும் நான்கு கோயில்கள் உள்ளன. கோட்டையின் கிழக்குப்பகுதியில் கீழக்கோட்டை ஆதி முனீஸ்வரர் கோயில், மேற்கு பகுதியில் மேலக்கோட்டை முனீஸ்வரர் கோயில், வடக்குப் பகுதியில் காளியம்மன் கோயில், தெற்கே ஐயனார் கோயில் உள்ளது.
# புகைப்பனி

புகையும் பனியும் கலந்து **புகைப்பனி** (*Smog*) உருவாகின்றது. இது விலங்குகளுக்கு நுரையீரல் ஒவ்வாமையை ஏற்படுத்துவதுடன் தாவரங்களின் வளர்ச்சியையும் பாதிக்கிறது. தெருக்களில் துாசிமண்டலத்தைப் புகைப்பனி உருவாக்குவதால் சாலை விபத்துகள் அதிகாிக்கின்றன. 2016 டிசம்பாில் புதுடெல்லியில் புகைப்பனியால் பள்ளிகளுக்கு விடுமுறையளிக்கப்பட்டது. முதன்முதலில் 1905 ஆம் ஆண்டு புகையும் பனியும் இணைத்து புகைப்பனி என்ற சொல்லை உருவாக்கினர். அதாவது SMOKE (புகை) + FOG (பனி) = SMOG (புகைப்பனி) என ஆனது.  
இது ஒரு காற்று மாசுபாடு ஆகும். வாகனப்புகை மற்றும் தொழிற்சாலைப் புகை ஆகியவை வளிமண்டல காற்று மற்றும் சூாிய ஒளியுடன் வினை புாிவதால் புகைப்பனி உருவாகின்றது. காற்று மாசுபாட்டை பூமிக்கு மிக அருகில் புகைப்பனி வைத்திருப்பதால் காற்றில் நச்சுத்தன்மை அதிகமாகிறது.
# புகைப்பனி

## வரலாறு

1905 ஆம் ஆண்டு நடைபெற்ற பொது சுகாதார மாநாட்டில் ஹென்றி அன்டனி டேஸ் வோக்ஸ் (Dr. Henry Antoine Des Voeux) என்பாா் அளித்த கட்டுரையில் SMOKE (புகை) + FOG (பனி) = SMOG (புகைப்பனி) என்ற வார்த்தையை முதன்முதலில் பயன்படுத்தினார்.
# புகைப்பனி

## காரணங்கள்

### இயற்கை காரணங்கள்

எாிமலை வெடிப்பில் வெளியேறும் கந்தக டை ஆக்சைடு மற்றும் துாசியே புகைப்பனி உருவாக இயற்கை காரணமாகிறது.
# புகைப்பனி

## காரணங்கள்

### செயற்கை காரணங்கள்

நிலக்கரிப் புகை, வாகனப்புகை, தொழிற்சாலைப் புகை மற்றும் பெட்ரோலியப் பொருட்களால் வரும் புகை ஆகியவை புகைப்பனி உருவாக செயற்கை காரணமாகிறது.
# புகைப்பனி

## புகைப்பனியில் உள்ளவை

கார்பன் மோனோ ஆக்சைடு, நைட்ரஜன் ஆக்சைடுகள், எளிதில் ஆவியாகும் காிமப்பொருட்கள், கந்தக டை ஆக்சைடு, ஹைட்ரோ கார்பன்கள், விச வாயுக்கள்,தரை நிலை ஓசோன் ஆகியவை புகைப்பனியில் உள்ள வாயுக்கள் ஆகும்.
# புகைப்பனி

## புகைப்பனியால் ஏற்படும் பாதிப்புகள்

மூச்சுக்குழாய் அழற்சி, ஆஸ்துமா, நுரையீரல் நோய்களை ஏற்படுத்துகிறது. மூச்சு திணறல், இழப்பு, இருமல் போன்ற நோய்களை ஏற்படுத்துகிறது. புற்று நோய், ஞாபக மறதி நோய், குழந்தைகள் குறைபாடுடன் பிறத்தல் போன்றவற்றிற்கும் காரணமாகிறது.
# புதுக்கோட்டை மாவட்ட மருத்துவமனைகள்

புதுக்கோட்டை மாவட்டத்தில் தமிழ்நாடு மருத்துவப் பணிகள் இயக்குநரகத்தின் கீழ் 31 அரசு மருத்துவமனைகள் 1 மருந்தகம் 77 தொடக்கநிலை நல்வாழ்வு நிலையங்கள் 258 நலவாழ்வுத் துணை மையங்கள் செயல்பட்டு வருகின்றன.
# புதுக்கோட்டை மாவட்ட மருத்துவமனைகள்

## மாவட்ட தலைமை மருத்துவமனை, மருத்துவக் கல்லூரி

புதுக்கோட்டை மாவட்டத்தில் செயல்பட்டு வந்த மாவட்டத் தலைமை மருத்துவவைமனை புதிய அரசு மருத்துவக்கல்லூரி மருத்துவமனையாக தரம் உயர்த்தப்பட்டுள்ளது. புதுக்கோட்டையில் 200 கோடி ரூபாய் செலவில் புதிய அரசு மருத்துவக் கல்லூரி 2017-18ஆம் கல்வியாண்டு முதல் 150 மாணவர்கள் சேர்க்கையுடன் தொடங்க கட்டடப் பணிகள் நடைபெற்று வருகின்றன . இதற்கான ஆயத்தப் பணிகளை மேற்கொள்ள ஒரு சிறப்பு அலுவலர்- முதல்வர் நியமனம் செய்யப்பட்டுள்ளார். விரைவில் மருத்துவ மாணவர்கள் சேர்க்கப்பட்டு வகுப்புகள் தொடங்கும் என எதிர்பார்க்கப்படுகிறது.
# புதுக்கோட்டை மாவட்ட மருத்துவமனைகள்

## அரசு மருத்துவமனைகள்

2015-2016 ஆண்டு புள்ளி விவரப்படி புதுக்கோட்டை மாவட்டத்தில் 15 அரசு மருத்துவமனைகளும் 15 சித்த மருத்துவமனைகளும் 1 ஓமியோபதி மருத்துவமனை என மொத்தம் 31 அரசு மருத்துவமனைகள் செயல்படுகின்றன.
# புதுக்கோட்டை மாவட்ட மருத்துவமனைகள்

## அரசு தொடக்கநிலை நலவாழ்வு நிலையங்கள்

2015-2016 ஆண்டு புள்ளி விவரப்படி புதுக்கோட்டை மாவட்டத்தில் 64 அரசு தொடக்கநிலை நலவாழ்வு நிலையங்களும், 2 ஆயுர் வேத மருத்துவத்திற்கான தொடக்கநிலை நலவாழ்வு நிலையங்களும், 11 சித்த மருத்துவத்திற்கான தொடக்கநிலை நலவாழ்வு நிலையங்களும் செயல்பட்டு வருகின்றன. மேலும் ஊரக அளவில் பொதுமக்களுக்கு சிகிச்சை அளிக்க புதுக்கோட்டை மாவட்டம் முழுவதும் 258 துணை நலவாழ்வு நிலையங்களும் ஏற்படுத்தப்பட்டுள்ளன.
# புதுக்கோட்டை மாவட்ட மருத்துவமனைகள்

## அரசு தொடக்கநிலை நலவாழ்வு நிலையங்கள்

### ஒன்றிய வாரியாக தொடக்கநிலை நலவாழ்வு நிலையங்களின் எண்ணிக்கை

| ஒன்றியம் /நகராட்சியின் பெயர் | அரசு தொடக்கநிலை நலவாழ்வு நிலையங்கள் | துணை நலவாழ்வு நிலையங்கள் |  |
| --- | --- | --- | --- |
| புதுக்கோட்டை | 3 | 13 |  |
| கந்தர்வக்கோட்டை | 3 | 15 |  |
| அரிமளம் | 5 | 15 |  |
| திருமயம் | 5 | 16 |  |
| பொன்னமராவதி | 3 | 20 |  |
| விராலிமலை | 4 | 21 |  |
| அன்னவாசல் | 7 | 22 |  |
| குன்றான்டார்கோவில் | 4 | 18 |  |
| திருவரங்குளம் | 8 | 29 |  |
| கரம்பக்குடி | 5 | 19 |  |
| அறந்தாங்கி | 6 | 26 |  |
| ஆவுடையார்கோவில் | 4 | 15 |  |
| மணமேல்குடி | 4 | 13 |  |
| மொத்தம் | 61 | 242 |  |
| அறந்தாங்கி நகராட்சி (நகர ஆரம்ப சுகாதார நிலையம்) | 1 | 4 |  |
| புதுக்கோட்டை நகராட்சி (நகர ஆரம்ப சுகாதார நிலையம்) | 2 | 12 |  |
| மொத்தம் | 3 | 16 |  |
| பெரு தொத்தம் | 64 | 258 | } |
# புதுக்கோட்டை மாவட்ட மருத்துவமனைகள்

## மருத்துவப் பணியாளர்களும் வசதிகளும்

அரசு மருத்துவைமனைகளில் பொதுமக்களுக்கு இலவசமாக சிகிச்சை அளிக்கப்படுகிறது. மொத்தமாக புதுக்கோட்டை மாவட்ட அரசு மருத்துவமனைகளில் 1761 படுக்கை வசதிகளும் 372 அரசு மருத்துவர்களும் 657 செவிலியர்களும் மற்றும் குறிப்பிடத்தக்க அளவில் பிற மருத்துவப் பணியாளர்களும் பணிபுரிகின்றனர்.
# புதுக்கோட்டை மாவட்ட மருத்துவமனைகள்

## மருத்துவப் பணியாளர்களும் வசதிகளும்

### சிகிச்சை விவரம்

புதுக்கோட்டை மாவட்டத்தில் அரசு மருத்துவமனைகளில் 2015-2016 ஆம் ஆண்டில் நோய் வாரியாக சிகிச்சை பெற்றோர் விவரம் பின்வருமாறு:
| வரிசை எண் | நோய் | புத்தறிவியல் மருத்துவ முறையில் சிகிச்சை பெற்றோர் (அலோபதி) | சித்த மருத்துவ முறையில் சிகிச்சை பெற்றோர் |  |
| --- | --- | --- | --- | --- |
| 1 | இயல்பான காய்ச்சல் | 13080 | 567 |  |
| 2 | தைபாய்டு காய்ச்சல் | 17 | - |  |
| 3 | காசநோய் | 1496 | - |  |
| 4 | தொழுநோய் | 97 | - |  |
| 5 | வாத நோய் | - | 503 |  |
| 6 | மிகை அழுத்த நோய்கள் | 3013 | - |  |
| 7 | இரத்த ஓட்டத் தடை, இதய நோய்கள் | 654 | - | } |
# பார்மால்டிகைடு

|Section3=|Section6=|Section7=
பரவலாகப் பயன்பாட்டில் உள்ளதால் இதன் நச்சுத்தன்மையும் எளிதில் ஆவியாகும் தன்மையும் மனித உடல் நலத்திற்கு குறிப்பிடத்தக்க அபாயத்தை ஏற்படுத்துவதாகக் கருதப்படுகிறது . பார்மால்டிகைடு சேர்மத்தால் மனிதர்களுக்கு புற்றுநோய் ஏற்படும் அபாயம் உள்ளது என அமெரிக்காவின் தேசிய நச்சுயியல் அமைப்பு 2011 ஆம் ஆண்டு அறிவித்துள்ளது .
# பார்மால்டிகைடு

## வரலாறு

முதன் முதலாக இரசிய வேதியியலாளா் அலெக்சாண்டா் புட்லெரோவ் (1828–86) என்பவரால் பார்மால்டிகைடு என்ற சேர்மத்தின் இருப்பு அறிவிக்கப்பட்டது. (1828–86) ஆனால், இவர் பார்மால்டிகைடை டை-ஆக்சிமெதிலீன் என அழைத்தாா். இறுதியாக ஆகஸ்ட் வில்லெம் வான் ஆபுமன் என்பவரால் பார்மால்டிகைடின் சரியான வடிவம் மற்றும் தயாாிப்பு 1869 ஆம் ஆண்டு கண்டுபிடிக்கப்பட்டது.
# பார்மால்டிகைடு

## பார்மால்டிகைடின் வடிவங்கள்

பல எளிய கார்பன் சோ்மங்களோடு ஒப்பிடும் போது பார்மால்டிகைடு சற்றே சிக்கலான வெவ்வேறு வடிவங்களைப் பெற்றுள்ளது. ஒரு வளிமமாக பார்மால்டிகைடு நிறமற்ற வளிமமாகும். காரமான எரிச்சலூட்டும் மணம் இச்சேர்மத்தை அடையாளப்படுத்துகிறது. ஒடுக்கும் வினைக்கு உட்படுத்தும்போது இவ்வாயு பார்மால்டிகைடின் வெவ்வேறு மூலக்கூற்று வாய்ப்பாடு கொண்ட பிற வடிவங்களாக மாறுகிறது. இவையனைத்தும் பல்வேறு நடைமுறை பயன்களைக் கொண்டுள்ளன. 1,3,5-டிரையாக்சேன் எனப்படும் வளைய முப்படி மெட்டா பார்மால்டிகைடு ஒரு முக்கியமான பார்மால்டிகைடு வழிப்பெறுதியாகும். இதன் மூலக்கூற்று வாய்ப்பாடு (CH2O)3 ஆகும். பாராபார்மால்டிகைடு என்ற நேரியல் பலபடியும் நன்கு அறியப்படுகிறது. இச்சேர்மங்கள் யாவும் ஒத்த வேதியியல் பண்புகளையும் பெரும்பாலும் ஒன்றுக்கு மாற்றாக மற்றொரு சேர்மத்தைப் பயன்படுத்திக் கொள்ளும் வகையிலும் உள்ளன.  
பார்மால்டிகைடை நீரில் கரைக்கும் போது மெத்தேன்டையால் என்ற நீரேற்றாக உருவாகிறது. இதன் மூலக்கூற்று வாய்ப்பாடு H2C(OH)2 ஆகும். இக்கரைசலின் செறிவு மற்றும் வெப்பநிலைக்கு ஏற்ப இச்சேர்மம் பல்வேறு வகையான சில்படிமங்களாக காணப்படுகிறது. 40 சதவீத பார்மால்டிகைடை கொண்ட பூரித நீர்க்கரைசல் அல்லது நிறையளவில் 37 சதவீத அளவு கொண்ட பார்மால்டிகைடு கரைசல் 100 சதவீத பார்மலின் என்று அழைக்கப்படுகிறது. மெத்தனால் போன்ற நிலைப்படுத்தி கரைசலுடன் சிறிதளவு சேர்க்கப்பட்டு ஆக்சிசனேற்ற வினையும் பலபடியாதல் வினையும் அடக்கப்படுகிறது. வணிகரீதியிலான பார்மலின் 10–12% மெதனாலைக் கொண்டிருக்கிறது. பார்மலின் என்ற வணிகப் பெயரானது வணிகரீதியில் மிக நீண்ட நெடுங்காலமாகப் பயன்படுத்தப்பட்டு வருகிறது
# பார்மால்டிகைடு

## தோற்றம்

சுற்றுச்சூழலிலுள்ள மொத்த பார்மால்டிகைடு அளவில் 90% வரை மேல் வளிமண்டலத்திலுள்ள செயல்முறைகள் மூலம் பங்களிக்கப்படுகின்றன. காட்டுத்தீ, வாகனப் புகை, புகையிலை புகை போன்ற கார்பன் சேர்மங்கள் மற்றும் மீத்தேனின் ஆக்சிசனேற்றம் அல்லது மீத்தேன் எரிப்பு வினையில் பார்மால்டிகைடு ஓர் இடைநிலை விளைபொருளாகும். வளிமண்டலத்திலுள்ள மீத்தேன் மற்றும் பிற ஐதரோகார்பன்கள் மீது சூரிய ஒளி, ஆக்சிசன் ஆகியவற்றின் வினையால் பார்மால்டிகைடு வளிமண்டலத்தில் உற்பத்தி செய்யப்படுகிறது.  
பனிப்புகையின் ஒரு பகுதியாக பார்மால்டிகைடு உருவாகிறது.  
விண்வெளிக்கு அப்பாலுள்ள புறவெளியிலும் பார்மால்டிகைடு கண்டறியப்பட்டுள்ளது.  
பார்மால்டிகைடும் அதன் கூட்டுசேர்க்கை பொருள்களும் உயிரினங்களில் எங்கும் காணப்படுகின்றன. மனிதர்கள் மற்றும் பிற விலங்குகளின் இரத்த ஓட்டத்தில் சுமார் 0.1 மில்லிமோலார் செறிவு பார்மால்டிகைடு காணப்படுகிறது .
# பார்மால்டிகைடு

## தொழில்முறை தயாாிப்பு

பாா்மால்டிகைடானது தொழில் முறையில் மெத்தனால் -இனை வினைவேக மாற்றி முன்னிலையில் ஆக்சிசனேற்றம் செய்வதன் மூலம் தயாாிக்கப்படுகிறது. இந்த வினையில், வெள்ளி உலோகம் அல்லது இரும்பு ஆக்சைடு மற்றும் மாலிப்டினம் ஆக்சைடு கலந்த கலவை அல்லலது வெனடியம் பெண்டாக்சைடு ஆகியவை பொதுவாகப் பயன்படுத்தப்படும் வினைவேக மாற்றிகளாகும். பொதுவாகப் பயன்படுத்தப்படும் பார்மாக்சு வினையில் மெத்தனால் மற்றும் ஆக்சிசன் ஆகியவை ca.&nbsp;250–400&nbsp;°C வெப்பநிலையில் மாலிப்டினம் மற்றும் வெனடியம் உடன் இரும்பு ஆக்சைடு அல்லது வெனடியம் உடன் இரும்பு ஆக்சைடு முன்னிலையில் பின்வரும் வேதிச்சமன்பாட்டின்படி வினைபுாிந்து பார்மால்டிகைடைத் தருகின்றன. : பார்மால்டிகைடை அடிப்படையாகக் கொண்ட பொருட்கள் தானியங்கி வாகனங்களின் உற்பத்திக்கு முக்கியமான ஒலிபரப்பு, மின் அமைப்பு, இயந்திர தொகுதி, கதவு பேனல்கள், அச்சுகள் மற்றும் நிறுத்த மிதி ஆகியவற்றிற்கான கூறுகளை உருவாக்க பயன்படுத்தப்படுகின்றன. 2003 ஆம் ஆண்டில் பார்மால்டிஹைடு மற்றும் அதன் வழிப்பொருட்களின் தயாரிப்புகளின் விற்பனை மதிப்பு 145 பில்லியன் டாலருக்கும் அதிகமாக இருந்தது, அமெரிக்கா மற்றும் கனடா மொத்த உள்நாட்டு உற்பத்தியில் 1.2% ஆக இருந்தது. மறைமுக வேலைவாய்ப்பு உட்பட, அமெரிக்க மற்றும் கனடாவில் 11,900 ஆலைகளில், சுமார் 4 மில்லியன் மக்களுக்கு பார்மால்டிகைடு தொழிலில் வேலைவாய்ப்பு கிடைத்தது.  
பார்மால்டிகைடை பீனால், யூரியா, மேலமீன், ஆகியவற்றுடன் வினைப்படுத்தும் போது முறையே, வெப்பத்தால் இறுகும் பீனால் பார்மால்டிகைடு பிசின், யூாியா பார்மால்டிஹைடு பிசின், மேலமீன் பிசின் ஆகியவை உருவாக்கப்படுகின்றன. இந்தப் பலபடி மூலக்கூறுகள் ஒட்டுபலகைகள் மற்றும் கம்பளவிாிப்புகளுக்கான பொதுவான மற்றும் நிரந்தரமான ஒட்டும் பசைகளாகின்றன.
# சாரணர்

**சாரணர்** என்போர் சாரணியத்தில் ஈடுபடும் ஆண் அல்லது பெண் ஆவர். இவர்கள் பொதுவாக 10 தொடக்கம் 18 வயதுப் பிரிவினராகவே காணப்படுவர். வயதின் அடிப்படையில் கனிஷ்ட, சிரேஷ்ட எனும் இரு வகையாக இவர்கள் வகைப்படுத்தப்படுகின்றனர். 20 முதல் 40 வரையான சாரணர்களை உள்ளடக்கிய குழு, *துருப்பு* (Troop) எனவும் அத்துருப்புக்களில் 6 தொடக்கம் 8 வரையான உறுப்பினர்களைக் கொண்ட பிரிவு *அணி* எனவும் குறிப்பிடப்படுகின்றன. ஒவ்வொரு துருப்பிலும் சாரணத் தலைவர்கள் காணப்படுவர். சாரண செயற்பாடுகள் துருப்பு அல்லது அணி ரீதியாகவே மேற்கொள்ளப்படுகின்றன.  
சாரணர்கள் பொதுவாக, சாரணர், கடற்காரணர் வான் சாரணர் என மூன்று வகைப்படுத்தப்படுகின்றனர். சாரணர்களின் இயக்கம் 1907இல் பேடன் பவல் என்பவரால் ஆரம்பிக்கப்பட்டது.
# சாரணர்

## உதவும் துறவிகள்

- சாரணன் ஒருவன் நிலம், நீர், வானம் ஆகிய எங்கும் இயங்க வல்லவர் என்று மணிமேகலை குறிப்பிடுகிறது. இந்தச் சாரணன் சோழ வேந்தன் நெடுமுடிக் கிள்ளிக்கு உதவியிருக்கிறான்.
- சாரணர் நல்ல அறிவுரைகளை வழங்குவர் என்று கவுந்தி அடிகள் குறிப்பிடுகிறார்.
- சாரணர் அறநெறிகளைக் கூறுபவர்.
- கோவலன், கண்ணகி, கவுந்தி அடிகள் மூவரும் திருவரங்கத்தில் தங்கியிருந்தபோது "பண்டைய வினைகள் நீங்கி நலம் பெறுவாயாக" என்று கவுந்தி அடிகளையே வாழ்த்தும் அளவுக்குச் சாரணர் சிறப்புப் பெற்றவர்கள். அவர்கள் சமண முனிவர் கூறிய நோன்பிலிருந்து பிறழாதவர்கள்.
- புகார் நகரத்து விழாக்காலங்களில் சாரணர் வருவர். அங்கு உலக நோன்பிகள் இட்டு வைத்திருக்கும் சிலாதலம் என்னும் இருப்பிடத்தில் தங்கிச் செல்வது வழக்கம்.
- 18 தேவ கணங்களில் ஒருவர் சாரணர் என்று "மூவறு கணங்கள்" என வரும் சிலப்பதிகாரத் தொடருக்கு உரை எழுதும் பழைய உரை ஒன்று சாரணரை ஒரு கணத்தவர் என்று குறிப்பிடுகிறது.
- நாகமலைத் தீவில் சாரணர் திரிந்த செய்தியையும் மணிமேகலை நூல் குறிப்பிஇடுகிறது.
# பி. பக்தவச்சலம்

**பி. பக்தவச்சலம்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# பி. பக்தவச்சலம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1957 | சோளிங்கர் | இந்திய தேசிய காங்கிரசு | 55.44 | } |
# நிக்கல் செலீனைடு

**நிக்கல் செலீனைடு** *(Nickel selenide)* என்பது NiSe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பல உலோக சால்கோகெனைடு சேர்மங்களுடன் ஒப்பிடுகையில் நிக்கல் செலீனைடு சேர்மத்திற்கான முகவிளக்கப் வரைபடம் சிக்கலானது ஆகும். பைரைட்டு கட்டமைப்பில் அமைந்த NiSe2 மற்றும் Ni2Se3. போன்ற நிக்கலின் வேறு இரண்டு செலீனைடுகள் அறியப்பட்டுள்ளன. பொதுவாக, நிக்கல் செலீனைடு விகிதவியல்வீத அளவுகளில் உருவாவதில்லை. எனவே Ni1-xSe, என்ற வாய்ப்பாட்டால் குறிப்பிடப்படுகிறது. (0 < x <0.15) நிக்கல் செலீனைடு நுண்துகளாகக் கிடைக்கும்போது கருப்பு நிறத்தில் திண்மக் குறைக்கடத்தியாகவும், பெருமளவில் படிகங்களாகக் கிடைக்கும்போது பளபளப்பாகவும் கிடைக்கிறது. எல்லா கரைப்பான்களிலும் நிக்கல் செலீனைடு கரைகிறது. ஆனால், ஆக்சிசனேற்றும் அமிலங்களால் இது வலிமையாக தரமிறக்கப்படுகிறது.
# நிக்கல் செலீனைடு

## தயாரிப்பு

நிக்கல், செலீனைடு தனிமங்கள் உயர் வெப்பநிலை வினைகளில் இணைந்து கலப்புமுக விளைபொருட்களாக உருவாகின்றன. ஓர் அழுத்தக்கலனில் உள்ள திரவ அமோனியாவில் தனிமங்களை இட்டு மிதவெப்பமுறை வினையினாலும் இதனைத் தயாரிக்கலாம்.
# நிக்கல் செலீனைடு

## கட்டமைப்பு

தொடர்புடைய பிற பொருட்களைப் போல நிக்கல் செலீனைடும் நிக்கல் ஆர்சினைடு நோக்குருவை ஏற்றுள்ளது. இக்கட்டமைப்பில் நிக்கல் எண்முகத்துடனும் செலீனைடுகள் முக்கோணப்பட்டகத் தளமாகவும் உள்ளன.
# அரங்கநாதன்

**ஆர். என். அரங்கநாதன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டில் நடந்த தமிழ்நாடு சட்டமன்றத் தேர்தலில், சோளிங்கர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# அரங்கநாதன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1967 | சோளிங்கர் | திராவிட முன்னேற்றக் கழகம் | 51.67 | } |
# கே. எம். கலைச்செல்வி

**கே. எம். கலைச்செல்வி** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# கே. எம். கலைச்செல்வி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1991 | காட்பாடி | அஇஅதிமுக | 54.31 | } |
# கோ. ரகுபதி

**கோ. ரகுபதி** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# கோ. ரகுபதி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | காட்பாடி | அஇஅதிமுக | 55.07 | } |
# என். ஏ. பூங்காவனம்

**நா. அ. பூங்காவனம்** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1980 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் இந்திய பொதுவுடமைக் கட்சியின் சார்பில் போட்டியிட்டு வெற்றி பெற்றார்.
# என். ஏ. பூங்காவனம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | காட்பாடி | இந்திய பொதுவுடமைக் கட்சி | 45.61 | } |
# எம். ஏ. ஜெயவேலு

**எம். ஏ. ஜெயவேலு** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1977ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# எம். ஏ. ஜெயவேலு

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | காட்பாடி | அஇஅதிமுக | 37.68 | } |
# ஜி. நடராசன்

**ஜி. நடராசன்** (G. Natarajan) ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1967 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# ஜி. நடராசன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1967 | காட்பாடி | திராவிட முன்னேற்றக் கழகம் | 50.47 | } |
# பி. ராசகோபால்

**பி. ராசகோபால்** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# பி. ராசகோபால்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | காட்பாடி | இந்திய தேசிய காங்கிரசு | 44.19 | } |
# கரைப்பானால் பிரித்தெடுத்தல்

**கரைப்பானால் பிரித்தெடுத்தல்** *(Solvent extraction)* என்பது கரிமச் சேர்மங்கள் நீரைவிட கரிம கரைப்பான்களில் அதிகம் கரையும் என்ற கரைதிறன் தத்துவத்தை அடிப்படையாகக் கொண்ட ஒரு பிரித்தல் முறையாகும். நீர்மம்-நீர்மம் சாறு இறக்குதல் அல்லது நீர்மம்-நீர்மம் பிரிப்புமுறை என்ற பெயர்களாலும் இம்முறை அழைக்கப்படுகிறது. கலக்காத இரண்டு திரவங்கள் இம்முறையில் பயன்படுத்தப்படுகின்றன. உதாரணம் நீர் மற்றும் கரிமக் கரைப்பான்.  
வாசனை திரவியங்கள், தாவர எண்ணெய், அல்லது உயிரி எரிபொருள் போன்றவற்றின் பிரித்தல் செயல்முறையில் கரைப்பானால் சாறு இறக்குதல் முறை பயன்படுத்தப்படுகிறது. கதிரியக்க அணு எரிபொருளில் இருந்து புளூட்டோனியத்தை பிரித்தெடுக்கவும் இம்முறை பயன்படுகிறது. பொதுவாக இம்முறை அணு மறுசெயல்முறை என்ற பெயரால் அழைக்கப்படுகிறது. மீட்டெடுக்கப்படும் புளூட்டோனியம் அணுக்கரு எரிபொருளாக மீண்டும் பயன்படுத்தப்படுகிறது.  
கரிமச்சேர்மமுள்ள நீரிய கரைசல் தகுந்த கரிமக் கரைப்பானுடன் சேர்த்து நன்கு குலுக்கப்படுகிறது. கரிமச் சேர்மம் கரைப்பானில் கரைந்து நிரிலிருந்து தனித்துப் பிரிகையடைகிறது. கரிம அடுக்கு, நீரிய அடுக்கு என்று இருவேறு அடுக்குகள் பிரிக்கப்படுகின்றன. பிரிபுனலைக் கொண்டு வடிகட்டுதல் முறையில் கரைப்பானிலுள்ள கரிமச் சேர்மம் (கரிம அடுக்கு) பிரிக்கப்படுகிறது. மாசுக்கள் நீரிலேயே தங்கிவிடுகின்றன தூயச் சேர்மம் காய்ச்சிவடித்தல் முறையில் பிரிக்கப்படுகிறது.  
பண்டைய காலத்தில் இருந்தே தாவர எண்ணெய்களுக்காக எண்ணெய் வித்துக்கள் மற்றும் எண்ணெய் சார்ந்த கட்டிகளை நசுக்கி பிழிந்து சாறு இறக்குதல் முறை இந்தியா போன்ற நாடுகளில் மேற்கொள்ளப்பட்டன. 20 ஆம் நூற்றாண்டின் தொடக்கத்தில் தாவர எண்ணெய் தொழிற்சாலைகளில் 5,00,000 காளை மாட்டு செக்குகள் பயன்படுத்தப்பட்டு 8,00,000 டன் தாவர எண்ணெய் உற்பத்தி செய்யப்பட்டது.
# சல்போசெலீனைடு

**சல்போசெலீனைடு** *(Sulfoselenide)* என்பது வேதியியலில் உலோக சல்பைடுகள், உலோக செலீனைடுகள் இரண்டையும் பெற்றுள்ள சேர்மங்களைக் குறிக்கிறது. ஏனெனில் உலோக சல்பைடுகளும் உலோக செலீனைடுகளும் ஒரே விதமான படிகக் கட்டமைப்பைக் கொண்டுள்ளன. ஒரே விதமான கரைதல் திறனைக் கொண்டு திண்மக் கரைசல்களை உருவாக்குகின்றன. செலீனைடின் (Se2−) அயனி ஆரத்தைக் காட்டிலும் சல்பைடின் அயனி ஆரம் மிகவும் குறைவு என்பதால் கரைதல் வீதம் கட்டுப்படுத்தப்படுகிறது. உதாரணமாக பைரைட்டு கனிமம் சிறிய சதவீத அளவுக்கு மட்டுமே கந்தகத்திற்குப் பதிலாக செலீனியத்தை ஏற்ருக் கொள்கிறது. காட்மியம் சல்பைடுக்கும் காட்மியம் செலீனைடுக்கும் இடையில் இவ்வேறுபாடு பெரிய அளவில் காணப்படுகிறது. CdS மஞ்சளாகவும் CdSe சிவப்பு நிறத்திலும் காணப்படுகின்றன. காட்மியத்தின் சல்போசெலீனைடுகள் ஆரஞ்சு நிறத்தில் காணப்படுகின்றன. கலைஞர்கள் இதனை நிறமியாகப் பயன்படுத்துகிறார்கள்
# கோட்டுரு வரைபடம்

யின் ஒரு நுண்ணிய பகுதியின் மீயிணைப்புகளைக் காட்டும்கோட்டுரு வரைபடம்.]]
**கோட்டுரு வரைபடம்** (*Graph drawing*) என்பது கணிதம் மற்றும் கணினியியலின்ஒரு பகுதியாகும்.இது சமூக வலை பகுப்பாய்வு, நிலப்படவரைவியல், மொழியியல் மற்றும் உயிர் தகவலியல் போன்ற பயன்பாடுகளிலிருந்து எழும் கோட்டுருக்களின் இரு பரிமாண வடிவங்களைப் பெறுவதற்கு
வடிவவியல் கோட்டுரு கோட்பாடு மற்றும் தகவல் காட்சிப்படுத்தல் ஆகியவற்றின் முறைகளை ஒருங்கிணைக்கும் துறையாகும்.
# வடிவவியல் கோட்டுரு கோட்பாடு

**வடிவியல் கோட்டுரு** (*Geometric graph*) என்பது முனைகள் அல்லது விளிம்புகளை வடிவியல் பொருட்களுடன் தொடர்புபடுத்தும் ஒரு கோட்டுருவாகும்.
# வடிவவியல் கோட்டுரு கோட்பாடு

## வகைகள்

வடிவியல் கோட்டுரு வகைகளுள் சில:
# வடிவவியல் கோட்டுரு கோட்பாடு

## வகைகள்

### தள நேர்கோட்டு கோட்டுரு

தள நேர்கோட்டு கோட்டுரு என்பது யூக்ளிடிய தளத்தில் புள்ளிகளாக உட்பொதிவு செய்யப்பட்ட முனைகளையும் வெட்டிக்கொள்ளா கோட்டுத்துண்டுகளாக உட்பொதிவு செய்யப்பட்ட விளிம்புகளையும் கொண்டதொரு கோட்டுருவாகும். பேரியின் தேற்றப்படி (Fáry's theorem) (எந்தவொரு தள கோட்டுருவையும் தள நேர்கோட்டு கோட்டுருவாகக் கருதலாம். ஒரு புள்ளிகளின் கணத்தை முக்கோணமாக்குதல் தள நேர்கோட்டு கோட்டுருவாகும்.  
குவிவுப் பன்முகி ஒன்றின் வெளிவரைச் சட்டமானது தள நேர்கோட்டு கோட்டுருவாக இருக்கும். *k*-பரிமாண குவிவுப் பன்பரப்பியின் (polytope) வெளிவரைச் சட்டமானது K-முனை-இணைப்புக் கோட்டுருவாக அமையும்.
# வடிவவியல் கோட்டுரு கோட்பாடு

## வகைகள்

### யூக்ளிடியக் கோட்டுரு

யூக்ளிடிய கோட்டுரு என்பது யூக்ளிடிய தளப் புள்ளிகளை முனைகளாகவும் அப்புள்ளிகளுக்குஅ இடையேயான யூக்ளிடிய தொலைவுகளை நீளங்களாகக் கொண்ட விளிம்புகளையும் கொண்ட தள நேர்கோட்டு கோட்டுருவாகும்.
# வடிவவியல் கோட்டுரு கோட்பாடு

## வகைகள்

### வெட்டுக் கோட்டுரு

வெட்டுக் கோட்டுரு என்பது ஒவ்வொரு முனையும் ஒரு கணத்துடன் தொடர்புபடுத்தப்பட்ட கோட்டுருவாகும். மேலும் இக்கோட்டுருவில் தொடர்புபடுத்தப்பட்ட கணங்களின் வெட்டு வெற்றற்ற கணமாக இருக்கும்போது, கோட்டுருவிலுள்ள முனைகள் விளிம்புகளால் இணைக்கப்பட்டிருக்கும். ஸ்கைனெர்மேனின் அனுமானப்படி, ஒவ்வொரு தள நேர்கோட்டு கோட்டுருவையும் தளத்திலமைந்த கோட்டுத்துண்டுகளின் வெட்டுக் கோட்டுருவாகக் கொள்ளலாம்.
# சிவப்பு காணான் கோழி

**சிவப்பு கானாங்கோழி** (*Ruddy- breasted Crake, "Porzana fusca"*) ஒரு நீர்ப்பறவை ஆகும். இது ரெயில் மற்றும் கிரேக் (Crake) Rallidae குடும்பத்தைச் சேர்ந்ததாகும். இது கூச்ச இயல்புடைய ஒரு பறவை ஆகும்.
# சிவப்பு காணான் கோழி

## இனப்பெருக்கம்

இப்பறவை தென் ஆசியா, இந்திய துணைக்கண்டம், கிழக்கிலிருந்து தெற்காக சீனா, சப்பான், இந்தோனேசியா ஆகிய நாடுகளிலுள்ள சதுப்புநிலங்கள் மற்றும் ஈரநிலங்களில் இனப்பெருக்கம் செய்யும்.
# சிவப்பு காணான் கோழி

## கூடு

இவை சதுப்பு நிலங்களிலுள்ள சற்றே காய்ந்த பகுதிகளில் தரையில் கூடமைத்து 6 லிருந்து 9 முட்டைகள் வரை இடும்.
# சிவப்பு காணான் கோழி

## தோற்றம்

இப்பறவை 22 – 23 செமீ. நீளம் உடையது. இதன் உருவம் பக்கவாட்டில் தட்டையாக உள்ளது. இதன் மூலமாக இது கீழ்ப்பயிர்கள் மற்றும் நாணல்களின் ஊடே எளிதாக செல்ல முடியும். இதற்கு நீளமான கால்விரல்களும் சிறிய வாலும் உண்டு. இப்பறவைக்கு வெளிறிய பழுப்பு நிற அடிப்பகுதிகள் உண்டு. இதன் அலகு மஞ்சள் நிறத்தில் இருக்கும். மேலும் இதன் கண்கள், கால்கள் மற்றும் பாதங்கள் அனைத்தும் சிவப்பு நிறத்தில் இருக்கும்.
# சிவப்பு காணான் கோழி

## உணவு

இவை தாழ்வான நீர்நிலைகளிலோ நீர் தேக்கங்களிலோ உணவு தேடும். அவை தளிர்கள், பெர்ரிகள், பூச்சிகள் மற்றும் பெரிய நத்தைகளை
உணவாக்கிக்கொள்ளும்.
# த. உதயச்சந்திரன்

**த. உதயசந்திரன்** ஓர் இந்திய ஆட்சிப்பணி அலுவலரும், தற்போதைய தமிழக அரசின் தொல்லியல் ஆணையரும் ஆவார். 2021ஆம் ஆண்டில் தமிழக முதலமைச்சரின் முதன்மைச் செயலாளராக நியமிக்கப்பட்டார்.
# த. உதயச்சந்திரன்

## இளமை

உதயசந்திரன் தமிழ்நாட்டிலுள்ள நாமக்கல் மாவட்டத்தில் பிறந்தவர். ஈரோடு மாவட்டத்தில் உள்ள சாலைப்போக்குவரத்துத் தொழில்நுட்பக் கல்லூரியில் மின்னணு, தொடர்பியல் பிரிவில் பொறியியல் பயின்றுள்ளார். இவர் தனது 23ஆம் அகவையில் 1995 இல் இந்திய ஆட்சிப்பணிக்கான தேர்வெழுதி, இத்தேர்வில் இந்திய அளவில் 38ஆம் இடத்தினைப்பெற்று மிக இளம்வயதிலேயே இந்திய ஆட்சிப்பணியேற்ற அலுவலர் என்ற சிறப்பினைப் பெற்றவர்.
# த. உதயச்சந்திரன்

## பதவிகள்

ஈரோடு, மதுரை மாவட்டங்களில் மாவட்ட ஆட்சியராக இருந்துள்ளார். மேலும் தமிழக அரசின் பள்ளிக்கல்வித்துறைச் செயலாளர், தமிழ்நாட்டுப் பாடநூல் கழகம், தமிழகச் செய்தி மற்றும் மக்கள்தொடர்புத்துறை, எல்நெட் தொழில்நுட்பக்கழகம், ஊரகவளர்ச்சி மற்றும் ஊராட்சிகள் துறை, குன்னூர் தமிழ்நாடு சிறு தேயிலை உற்பத்தியாளர்கள் கூட்டுறவுத் தேயிலைத் தொழிற்சாலைகள் கூட்டமைப்பின் (INDCOSERVE) தலைவர் மற்றும் நிருவாக இயக்குநர்
தமிழ் வளர்ச்சித்துறை ஆகிய தமிழ்நாட்டு அரசின் பல்வேறு துறைகளில் செயலாளராகப் பணியாற்றியுள்ளார். மேலும் ஈரோடு மாவட்ட ஆட்சியராக இருந்தபொழுது மாணவர்களுக்கான கல்விக்கடன் திட்டம் தொடங்க முன்னோடியாக விளங்கினார். இவருடைய பணிக்காலத்தில் மதுரை மாவட்டத்தில் பாப்பாப்பட்டி, கீரிப்பட்டி, நாட்ராமங்கலம் ஆகிய பஞ்சாயத்துகளில் பத்து ஆண்டுகளாக உள்ளூர் கலகம் காரணமாக நடைபெறாமல் இருந்த உள்ளாட்சித் தேர்தலை வெற்றிகரமாக நடத்திக்காட்டினார். தமிழக அரசின் தகவல் தொழிற்னுட்பவியல் துறையின்கீழ் தன்னாட்சி அமைப்பாகச் செயல்படும் தமிழ் இணையக் கல்விக்கழகத்தில் இயக்குநராகவும் பணியாற்றியுள்ளார். 2021ஆம் ஆண்டில் தமிழக முதலமைச்சரின் முதன்மைச் செயலாளராக நியமிக்கப்பட்டார்..
# த. உதயச்சந்திரன்

## தமிழ்நாடு அரசுப்பணியாளர் தேர்வாணையப் பணிகள்

இவர் மிழ்நாடு அரசுப்பணியாளர் தேர்வாணையத்தில் செயலாளராக இருந்தபோது தேர்வுகளில் வெளிப்படைத்தன்மையை உறுதி செய்ய, இணையம் சார் விண்ணப்ப அமைப்பு மற்றும் கணிப்பொறி சார் தேர்வுகள் போன்ற புதுமையான திட்டங்களைச் செயல்படுத்தினார். 2011ஆம் ஆண்டில் இவர் தமிழ்நாடு அரசுப் பணியாளர் தேர்வாணையத்தின் செயலாளராக பணியாற்றிய போது, தலைவர் மற்றும் பிற உறுப்பினர்களால் ஆட்சேர்ப்புச் செயன்முறையை மேற்கொள்வதற்கு இவர் அனுமதிக்கப்படவில்லை. அதற்கு எதிராக ஒரு புகார் எழுப்பினார். விழிப்புணர்வு மற்றும் ஊழல் எதிர்ப்பு இயக்குனரக இயக்குநர் டி.என்.பி.எஸ்.சி தலைவர், செல்லமுத்து மற்றும் டி.என்.பி.எஸ்.சி இன் அனைத்து 13 உறுப்பினர்களுக்கும் எதிராக குற்றச்சாட்டுகளை பதிந்தார். 2012 இல், ஆர். செல்லமுத்து ஆளுநருக்கு தனது இராஜினமாவைச் சமர்ப்பித்தார்.
# த. உதயச்சந்திரன்

## பாப்பாப்பட்டி, கீரிப்பட்டி, நாட்டார்மங்கலம் தேர்தல்

இவர் மதுரை மாவட்டத்தின் ஆட்சியராக இருந்தபோது மானுடவியல் அணுகுமுறையைக் கையாண்டு பாப்பாப்பட்டி, கீரிப்பட்டி, நாட்டார்மங்கலம் ஆகிய ஊராட்சி மன்றங்களில் பத்து ஆண்டுகளாக நடைபெறாமல் இருந்த ஊராட்சிமன்றத் தேர்தல்களை நடத்தி சமூகநீதியை நிலைநாட்டினார்.
# த. உதயச்சந்திரன்

## மதுரை சார்ந்தப்பணிகள்

- இவர் மதுரை மாவட்டத்தின் ஆட்சியராக இருந்தபோது பெரிய அளவிலான புத்தகக்கண்காட்சியை நடைபெற துணைநின்றார்.
- மதுரையில் தகவல் தொழிற்னுட்பவியல் பூங்காவினை ஏற்படுத்தினார்.
- தமிழர்களின் மரபான விளையாட்டுகளில் ஒன்றான சல்லிக்கட்டு மீண்டும் நடைபெற உரிய விதிகளை வகுத்து செயல்படுத்தினார்.
# த. உதயச்சந்திரன்

## கல்வி வளர்ச்சி செயல்பாடுகள்

- இவர் ஈரோடு மாவட்டத்தின் ஆட்சியராக இருந்தபோது கல்விக்கடன் வழங்குவதற்கான திருவிழாக்களை நடத்தி குமுக, பொருளியல் நிலைகளில் நலிவுற்ற நிலையில் இருந்த மாணவர்கள் 8,500 பேர் ரூ.110 கோடிகள் கல்விக்கடன் பெற வழிவகை செய்தார்.
# த. உதயச்சந்திரன்

## மகளிர் மேம்பாட்டுப்பணிகள்

இவர் தமிழ்நாடு மகளிர் மேம்பாட்டு நிறுவனத்தின் மேலாண்மை இயக்குநராகப் பணியாற்றி 2008-2009 ஆகிய இரு ஆண்டுகளில் ஏழை எளிய மகளிர் சுய உதவிக்குழுவினர் வங்கிகளின் வாயிலாக ரூ.5,000 கோடிகள் பெற்று பொருளியில் மேம்பாட்டுப்பணிகளில் ஈடுபட துணைநின்றுள்ளார்.
# த. உதயச்சந்திரன்

## ஊரக வளர்ச்சிக்கான செயல்பாடுகள்

இவர் ஊரக வளர்ச்சித்துறையின் ஆணையாராக இருந்துபோது பல்வேறு வளர்ச்சிப்பணிகளை முன்னெடுத்துள்ளார், குறிப்பாக ஏழை எளியோர் எளியமுறையில் வீடுகட்டும் திட்டங்களை அணுக திட்டங்களை வகுத்துள்ளார்.
# த. உதயச்சந்திரன்

## தமிழ்நாடு மின்னணுக்கழம் சார்ந்த பணிகள்

இவர் தமிழ்நாடு தமிழ்நாடு மின்னணுக்கழத்தின் மேலாண்மை இயக்குநராக இருந்தபோது தமிழ்நாடு தகவல் தொழிற்னுட்வியல் துறையில் குறிப்பிடத்தக்க முதலீடுகளைப் பெற்றதற்கு காரணமாக இருந்துள்ளார். தமிழ்நாடு மின் ஆளுகைத்திட்டங்களின் செயற்பாட்டிற்கு இவர் வகுத்த கருத்தியல் அடித்தளம் குறிப்பிடத்தக்கது.
- இந்திய அரசு மின் ஆளுகைக்கான விருதை மின்னணு தேயிலை ஒப்பந்தப்புள்ளி அமைப்பிற்காக 2004இல் வழங்கியது.
- ஜேசீஸ் பன்னாடு அமைப்பு சிறந்த பத்து இந்தியர்களில் ஒருவர் என்னும் விருதினை 2007 இல் இவருக்கு வழங்கியது.
- விஜய் தொலைக்காட்சி சிறந்த மக்கள் பணி ஆற்றியவர் என்பதற்கான விருதினை 2012இல் வழங்கியுள்ளது.
# த. உதயச்சந்திரன்

## பொழுதுபோக்கும் ஆர்வமும்

- புத்தகங்களை தேடித்தேடி படிப்பதில் இவர் மிகுந்த ஆர்வம் கொண்டவர். தமிழ் இலக்கியம், தற்கால வரலாறு, மானுடவியல், தொழிற்னுட்பங்கள் என இவர் தேர்ந்தெடுத்து படிக்கின்றார்.
- இவர் ஒரு சொற்பொழிவாளர். தமிழ் இதழ்களில் தொடர்ந்து பங்களித்து வருகின்றார்.
# அபிராமி மெகா மால்

***அபிராமி மெகா மால்*** (Abhirami Mega Mall) சென்னை புரசைவாக்கத்தில் அமைந்திருந்த ஒரு பேரங்காடி ஆகும். இது 2003 இல் கட்டப்பட்டது. இதன் உரிமையாளர் அபிராமி ராமநாதன் என்பவராவார். இது பிரபலமான திரையரங்குகளைக் கொண்டிருந்தது.
# அபிராமி மெகா மால்

## திரையரங்குகள்

- அபிராமி 7 ஸ்டார் தியேட்டர்
- ஸ்ரீ அன்னை அபிராமி
- ரோபோ பாலா அபிராமி
- ஸ்வர்ண சக்தி அபிராமி
# புத்தனேரி ரா. சுப்பிரமணியன்

**ரா. சுப்பிரமணியன்** கவிஞர், எழுத்தாளர், நாடகப் பாடலாசிரியர் எனப் பல்துறையில் திறமைகொண்ட தமிழறிஞராவார். இவர் திருநெல்வேலி மாவட்டம், புத்தனேரியில் இராமையா- தாயம்மாளுக்கு மகனாக 1922 ஆம் ஆண்டு அக்டோபர் மாதம் 8 ஆம் நாளன்று பிறந்தார்.
# புத்தனேரி ரா. சுப்பிரமணியன்

## தமிழ்ப் பணிகள்

இளங்கலைப் பட்டம் (பி.ஏ) பெற்ற இவர் பொதுப்பணித் துறையில் பணியாற்றினார். டி. கே. எஸ் சகோதரர்கள், நவாப் ராஜமாணிக்கம், என். எஸ். கே போன்றவர்கள் இயற்றிய நாடகங்கள் பலவற்றிற்குப் பாடல்கள் எழுதியுள்ளார். செந்தமிழ்ச் செல்வி எனும் இலக்கிய இதழில் கௌரவ ஆசிரியராகவும் தமிழ் உலகம், குயில், போன்ற இதழ்களில் ஆசிரியராகவும் பணியாற்றினார்.
# புத்தனேரி ரா. சுப்பிரமணியன்

## இறப்பு

பல்துறை வித்தகராகிய சுப்பிரமணியன் 1989 ஆம் ஆண்டு ஏப்ரல் 29 ஆம் நாளன்று இறந்தார்.
# புத்தனேரி ரா. சுப்பிரமணியன்

## படைப்புகள்

### கவிதை நூல்கள்

1. பொங்கல் விருந்து
1. பாரதி ஒரு நெருப்பு
1. அம்புலிப் பாட்டுப் பாடாதே
1. அன்னை இந்திரா தியாக காவியம்
1. என்றும் இளமை. உள்ளிட்ட பல
# புத்தனேரி ரா. சுப்பிரமணியன்

## படைப்புகள்

### திறனாய்வு நூல்கள்

1. பாட்டும் கூத்தும்
1. பாவேந்தர் நெஞ்சில் குழந்தைகள்
# புத்தனேரி ரா. சுப்பிரமணியன்

## படைப்புகள்

### நாடகங்கள்

1. பாரதி யார்?
1. பிள்ளைப் பாண்டியன்
1. தலை பிழைத்தது
1. வீரப் பரம்பரை
1. பிறந்தது புதுயுகம்
# புத்தனேரி ரா. சுப்பிரமணியன்

## படைப்புகள்

### தொகுப்புப் பணிகள்

1. நாடகக் கலைக்களஞ்சியம்
1. பண் ஆராய்ச்சி
1. மகாகவி மலர்
1. கிராமியக் கலைவிழா மலர்
# புத்தனேரி ரா. சுப்பிரமணியன்

## பெற்ற விருதுகள்

1. கவிஞர்கோ(1972)
1. கலைமாமணி(1976)
1. செஞ்சொற் கவிஞர்(1979)
1. முத்தமிழ் வித்தகர்(1977)
1. புதுமைப் பாவலர்(1980) முதலான பல விருதுகள் பெற்றுள்ளார்.
# பெர்டினாண்ட் மோனயர்

**பெர்டினாண்ட் மோனயர்**(9 மே 1836 – 11 ஜூலை 1912) ஒரு பிரஞ்சு கண்சிகிச்சை நிபுணராகஅறியப்படுகிறார். இவர் வில்லை அல்லது வளைந்த கண்ணாடியொன்றின் ஒளியின் வலுவை அளக்கப் பயன்படும் டையாப்ட்டர் எனும் அலகை 1872 ஆம் ஆண்டு அறிமுகம் செய்தார். மோனயர் விளக்கப்படம் எனும் பார்வைத் திறனைச் சோதிக்கப் பயன்படுத்தப்படும் அட்டவணையையும் கண்டுபிடித்தார்.
# பெர்டினாண்ட் மோனயர்

## வரலாறு

பெர்டினாண்ட் மோனயரின் தாயார்அல்சாடியன்மரபு வழியினர் ஆவார். அவரது தந்தை ஒரு பிரஞ்சு இராணுவ மருத்துவர்.
# பெர்டினாண்ட் மோனயர்

## மரணம்

பெர்டினாண்ட் மோனயர் தம் 76 வயதில் மரணம் அடைந்தார்.அவரது சமாதிCimetière de la Guillotièreஎனும் இடத்தில் அமைந்துள்ளது இது லியோன் எனும் நகரில் உள்ளது.
# பெர்டினாண்ட் மோனயர்

## மரபு

பெர்டினாண்ட் மோனயரைப் பற்றிய தகவல், கூகிளின் முகப்புப் பக்கத்தில் உள்ள டூடிளில் (Doodle) அவரின் 181 ஆவது பிறந்த நாளான 9 மே 2017 அன்று அவரைக் கெளரவிப்பதற்காகக் காட்சிப்படுத்தப்பட்டது.
# இலிடி விருது

**இலிடி விருது** *(Leidy Award)* என்பது அமெரிக்காவின் பென்சில்வேனியா மாகாணத்தின், பிலடெல்பியாவில் உள்ள திரெக்சால் பல்கலைகழகத்தின் இயற்கை அறிவியல் நிறுவன (முன்னர் பிலடெல்பியாவின் இயற்கை அறிவியல் அகாதமி) வழங்கும் பதக்கம் மற்றும் விருது ஆகும். இது அமெரிக்காவின் புதைபடிவ ஆராய்ச்சியாளர் ஜோசப் இலிடியின் நினைவாகப் பெயரிடப்பட்ட விருது ஆகும். இந்த விருது 1923ஆம் ஆண்டில் "வெளியீடுகள், ஆராய்ச்சிகள், கண்டுபிடிப்புகள் அல்லது இயற்கை அறிவியல் ஆராய்ச்சி" ஆகியவற்றில் சிறந்து விளங்குபவர்களுக்கு வழங்குபவர்களுக்காக நிறுவப்பட்டது. இந்த விருது ஒவ்வொரு மூன்று ஆண்டு கால இடைவெளியில் வழங்கப்படுகிறது. இந்த விருதினை பெறுபவர், ஒரு செவ்வக வெண்கலப் பதக்கத்தினையும் (இலீடி மார்பளவு படத்துடன்) மற்றும் $5000 அமெரிக்க டாலர்களை பரிசாக ஆரம்பத்தில் கொண்டிருந்தது.
# இலிடி விருது

## *விருது பெற்றவர்கள்*

- 1925 - ஹெர்பர்ட் ஸ்பென்சர் ஜென்னிங்ஸ்
- 2010 - திம் பிளானரி
- 2012 - டக்ளசு ப்யூட்டூமா
# காட்பாடி சந்திப்பு தொடருந்து நிலையம்

**வேலூர் காட்பாடி சந்திப்பு தொடருந்து நிலையம்** (*Katpadi Junction*, நிலையக் குறியீடு:*KPD*) தமிழ்நாட்டின் வேலூர் நகரிலுள்ள தொடருந்து நிலையம் ஆகும். இது சென்னை - பெங்களூரு மற்றும் விழுப்புரம் - திருவண்ணாமலை - திருப்பதி வழித்தடங்களில் அமைந்துள்ளது. இது தென்னக இரயில்வேயில் சுத்தமாகவும் பராமரிக்கப்படும் தொடருந்து நிலையங்களில் ஒன்றாகும். தமிழ்நாட்டில் உள்ள 20இற்கும் மேற்பட்ட வருவாய் ஈட்டும் தொடருந்து நிலையங்களில் காட்பாடி தொடருந்து நிலையமும் ஒன்றாகும். கடலூர் - திருவண்ணாமலை - சித்தூர் நெடுஞ்சாலை ஆந்திரப் பிரதேசத்தை இணைக்கும் சித்தூர் நெடுஞ்சாலையில் நகரின் வடக்கு இறுதியில் அமைந்துள்ளது.
# காட்பாடி சந்திப்பு தொடருந்து நிலையம்

## இட அமைப்பு

இந்த நிலையத்தில் 5 நடைமேடைகள் உள்ளன. இதில் 4 மற்றும் 5 நடைமேடைகள் வழியாக முதன்மையாக வேலூர் கண்டோன்மென்ட் தொடருந்து நிலையம் வழியாக தெற்கு தமிழ்நாட்டிலிருந்து ஆந்திராவுக்கும், ஆந்திராவிலிருந்து தமிழகத்திற்கும் இயக்கப்படும் தொடருந்துகள் நின்று செல்கின்றன. ஒவ்வொரு நாளும் 150இற்கும் அதிகமான பயணிகள் தொடருந்துகள் (இருபுறமும்) வேலூர்-காட்பாடி சந்திப்பு வழியாக செல்கின்றன. தளமேடை 1 முதல் 3வரை, சென்னை, பெங்களூர், கோயம்புத்தூர் மற்றும் கேரள மாநிலங்களுக்கான பயணிகள் தொடருந்துகள் முதன்மையாக இயக்கப்படுகின்றன.
# காட்பாடி சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, காட்பாடி சந்திப்பு தொடருந்து நிலையத்தை புதுப்பிக்கும் பணிக்கு 329 கோடி ரூபாய் ஒதுக்கப்பட்டுள்ளது.
# காட்பாடி சந்திப்பு தொடருந்து நிலையம்

## வசதிகள்

- ஐ.ஆர்.சி.டி.சி மூலம் பராமரிக்கப்படும் உணவுத் தளம் 1 மற்றும் 2 தளங்களில் அமைந்துள்ளது.
- நடைமேடை 1, 2 மற்றும் 3 தளங்களில் ஆவின் பால் சாவடி, காபி ஷாப்பிங், ஹோட்டல், புக் ஸ்டால் மற்றும் பழ ஸ்டால்கள் வரை புதுப்பித்தல் கடைகளும் உள்ளன.
- கழிப்பறைகள் மற்றும் குளியலறைகள் நடைமேடை 1, 2, 3 மற்றும் 5 ஆகிய இடங்களில் உள்ளன.
- ஏ.டி.எம் முக்கிய நுழைவாயிலில் அமைந்துள்ளது.
- டிஜிட்டல் போர்டு நடைமேடை 1 மற்றும் 2 ஆகிய இடங்களில் வந்து செல்லும் தொடருந்துகளின் பெட்டிகளின் எண்ணிக்கை மற்றும் இட அமைப்பு உடன் காட்டுகிறது.
- பார்சல் முன்பதிவு அலுவலகம், இரயில்வே அஞ்சல் சேவை (ஆர்.எம்.எஸ்) ஆகியவை இருக்கின்றன. உயரக மற்றும் ஸ்லீப்பர் வகுப்பு பயணிகள் காத்திருக்கும் அறைகள் நடைமேடை 1, 2 மற்றும் 3ல் உள்ளன.
- பெண்களுக்கான தனி காத்திருக்கும் மண்டபம்.
- இந்த நிலையத்தில் நடைமுறையில் முன்பதிவற்ற பயணிகளுக்கான ஐந்து நுழைவுச்சீட்டு சேவை முகப்புகள் உள்ளன. நீண்ட தொலைவு இரயில்களுக்கான ஏழு முன்பதிவு சேவைமுகப்புகள் (கவுன்டர்கள்) தனி கட்டிடத்தில், இரயில் நிலையத்தில் முதன்மை நுழைவாயிலில் அமைந்துள்ளது.
- இரயில்வே காவல் நிலையம் (RPF) நடைமேடை எண்.1 இல் அமைந்துள்ளது.
- பயணிகளின் பாதுகாப்புக்கு, தெற்கு இரயில்வே எல்லா தளங்களிலும் கேமராக்களை நிறுவியுள்ளது.
- நடைமேடை 1இல் ஒரு CMC மருத்துவமனை உதவி மையம் செயல்படுகிறது.
# காட்பாடி சந்திப்பு தொடருந்து நிலையம்

## போக்குவரத்து

காட்பாடி நிலையத்திலிருந்து 5 முதல் 6 கிலோமீட்டர் தொலைவில் பேருந்து நிலையம் உள்ளது. இரயில் நிலையத்திற்கு வெளியே தொடருந்து நிலையத்தை இணைக்கும் பேருந்து வசதிகள் கிடைக்கின்றன. டாக்சிகள் மற்றும் ஆட்டோ போன்ற மற்ற போக்குவரத்து முறைகள் நகரத்தினை இணைக்கின்றன.
# காட்பாடி சந்திப்பு தொடருந்து நிலையம்

## பயணிகள்

சென்னை சென்ட்ரல் முதல் காட்பாடி சந்திப்புக்கு தினமும் சராசரியாக முன்பதிவு செய்யாத 2,280 பயணிகள், வேலூருக்கு வருகை தருகின்றனர்.
# தெற்கு கோசலம்

**தெற்கு கோசலம்** அல்லது **தட்சின கோசலம்** (Dakshina Kosala) கோசல நாட்டின் தெற்குப் பகுதிகளை பிரித்து நிறுவப்பட்ட அரசாகும். தெற்கு கோசலத்தை இராமரின் மகன் குசன் ஆண்டார். தெற்கு கோசல நாடானது, தற்கால இந்தியாவின் சத்தீஸ்கர் மாநிலம் மற்றும் ஒடிசாவின் மேற்கு பகுதிகளைக் கொண்டது. இராமரின் தாயும், தசரதனின் பட்டத்து இராணியுமான கௌசல்யை, தெற்கு கோசால நாட்டைச் சேர்ந்தவர் என இராமாயணக் காவியம்,கூறுகிறது.
# தெற்கு கோசலம்

## இதிகாசகால குறிப்புகள்

### இராமாயணக் குறிப்புகள்

இராமாயணம் மற்றும் மகாபாரதம் போன்ற இதிகாசாங்கள் மற்றும் புராணங்களில் பரத கண்டத்தின் வடக்கில் இருந்த பண்டைய கோசல நாட்டை சூரிய வம்சத்தின் இச்சுவாகு குல வழித்தோன்றல்கள் அயோத்தியை தலைநகராகக் கொண்டு ஆண்டனர் எனக் குறிப்புகள் உள்ளது. கோசால நாட்டின் தலைநகரான அயோத்தியில் இராமர் பிறந்து, கோசலையை அரசாண்டார்.  
இராமருக்குப் பின்னர் கோசல நாட்டை பிரித்தது, இராமரது இரண்டு மகன்களில் மூத்தவரான குசன், சிராவஸ்தியை தலைநகராகக் கொண்டு வடக்கு கோசல நாட்டையும், இளைய மகன் லவன், விந்திய மலைகளில் பாயும் குசாவ்ரதே ஆற்றின் கரையில் உள்ள தற்கால பிலாஸ்பூரில் குசஸ்தலிபுரம் எனும் புதிய தலைநகரை நிறுவி தெற்கு கோசலத்தையும் ஆண்டார்.
# தெற்கு கோசலம்

## இதிகாசகால குறிப்புகள்

### மகாபாரதக் குறிப்புகள்

தருமன் நடத்தும் இராசசூய வேள்வியின் பொருட்டு சகாதேவன் பரத கண்டத்தின் தெற்கு பகுதி நாடுகளின் மீது படையெடுத்துச் செல்கையில், தட்சின கோசல நாடு எனப்படும் தெற்கு கோசல நாட்டையும் வென்று, இராசசூய வேள்விக்கு கப்பம் வசூலித்ததாக மகாபாரத்தின் சபா பருவத்தில் அத்தியாயம் 30-இல் விளக்கப்பட்டுள்ளது.
# தெற்கு கோசலம்

## வரலாறு

தெற்கு கோசல நாடு தற்கால சத்தீஸ்கர் மாநிலம் மற்றும் மேற்கு ஒடிசா மாநிலப் பகுதிகளைக் கொண்டது. இப்பகுதியின் அருகில் மகத நாடு, காசி நாடு போன்ற நாடுகள் அசுர வளர்ச்சி பெற்றதால், தெற்கு கோசல நாடு நலிவுற்று வீழ்ச்சியடைந்தது.
# தெற்கு கோசலம்

## இதனையும் காண்க

- பரத கண்ட நாடுகள்
- கோசல நாடு  
- கிசாரி மோகன் கங்குலியின் மகாபாரதம்
# மதுரவாயல் சந்திப்பு

**மதுரவாயல் சந்திப்பு** சென்னையிலுள்ள ஒரு முக்கிய சாலை சந்திப்பாகும். இது கோயம்பேடு சந்திப்புக்கு மேற்கே தேசிய நெடுஞ்சாலை 4 (இந்தியா) மற்றும் சென்னை பைபாஸ் ஆகியவற்றின் குறுக்கே அமைந்துள்ளது.
# மதுரவாயல் சந்திப்பு

## மதுரவாயல் சாலை பிரிப்பு

4050 மில்லியன் ரூபாய் மதிப்பிலான சென்னை புறவழிச்சாலை திட்டத்தின் (கட்டம் II) ஒரு பகுதியாக இந்திய தேசிய நெடுஞ்சாலை ஆணையத்தால் (NHAI) கத்திப்பாரா சந்திப்பில் உள்ளதைப் போலவே இந்த சந்திப்பிலும் குறுக்கீடில்லா மாற்றுப் பாதை கட்டப்பட்டது. மேம்பாலம் கட்டும் பணி 2010 ஆம் ஆண்டு சூன் மாதத்தில் நிறைவடைந்தது. இப்பகுதியில் மண் தளர்வான நிலை மண்ணாக இருந்தாதால் திட்டம் தாமதமானது. தூண்கள் அமைத்து இந்நிலை சரி செய்யப்பட்டது. மேம்பாலத்தில் நான்கு சுழல்கள் உள்ளன, அவை பல்வகை வடிவ அமைப்பில் ஒன்றிணைகின்றன. தாம்பரத்தில் இருந்து கோயம்பேடு, பூந்தமல்லியில் இருந்து தாம்பரம், புழல் முதல் பூந்தமல்லி, கோயம்பேடு முதல் புழல் வரை செல்லும் வாகனங்களுக்கு இச்சுழல்கள் உதவுகின்றன. மதுரவாயலில் இருந்து சென்னை துறைமுகம் வரை செல்லும் பறக்கும் தங்க நாற்கர சாலை திட்டம் மதுரவாயலில் இருந்து தொடங்குகிறது.
# மகிஷ நாடு

யில் மகிசாசூரன்]]
**மகிஷ நாடு** அல்லது **மகிஷக நாடு** (Mahisha or Mahishaka) பண்டைய பரத கண்ட நாடுகளில் ஒன்றாகும். இது அரக்கர்களின் நாடாக விளங்கியது. இந்நாட்டின் அரசன் மகிசாசூரன் ஆவார்.  
இந்நாடு விந்திய மலைக்கு தெற்கில், தற்கால மைசூர் பகுதிகளில் அமைந்திருந்தது. புராணங்கள், குறிப்பாக மார்கண்டேய புராணம் மற்றும் மகாபாரத இதிகாசங்கள், மகிசாசூரன் ஆண்ட இராச்சியத்தை விவரிக்கின்றன.
# மகிஷ நாடு

## இதனையும் காண்க

- பரத கணட நாடுகள்
- மூசிக நாடு
# பிணைய மாதிரி

பிணைய மாதிரி என்பது நெகிழ்வான முறையில்பொருள்கள் மற்றும் அதன் உறவுகளை குறிக்கும் ஒரு தரவுத்தள மாதிரி<nowiki/>யாக கருதப்படுகிறது.பொருள் வகைகள் முனைகளாகவும் மற்றும் உறவுவகைகள் வளைவுகளாகவும் கொன்டு படிநிலை அல்லது பின்னலாக கட்டுப்படுத்தாத கோட்டுருவாக காணப்படுவதுஇதன் தனித்துவமான அம்சமாகும்.
# பிணைய மாதிரி

## தரவுத்தள அமைப்புகள்

பிணைய மாதிரியைப் பயன்படுத்தும் சில நன்கு அறியப்பட்ட தரவுத்தள அமைப்புகள் பின்வருமாறு:
- ஒருங்கிணைந்த தரவு சேமிப்பகம்
- ஒருங்கிணைந்த தரவுத்தள மேலாண்மை அமைப்பு
- ரைமா தரவுத்தள மேலாளர்
- ரைமா தரவுத்தள மேலாளர் சேவையகம்
# வேலூர் மறை மாவட்டம் சி.எஸ்.ஐ

**வேலூர் மறை மாவட்டம்** என்பது தென்னிந்தியத் திருச்சபையின் 22 மறை மாவட்டங்களில் ஒன்றாகும். மறைமாவட்டத்திற்கான தேர்ந்தெடுக்கப்பட்ட குறிக்கோள் "கிறிஸ்மஸ் ஆஃப் க்ளோரி இன் கிராஸ்" (கலாத்தியர்கள் அதிகாரம் 14 வசனம் அடிப்படையில்). இந்தச் சின்னத்தில் ஒரு ஆலமரம் உள்ளது, வேலூர் பகுதியில் ஸ்கடர் சகோதரர்கள் தங்கள் பணியைத் தொடங்குவதற்கு முன்பாக ஒரு ஆலமரத்தின் அடியில் பிரார்த்தனை செய்தார்கள் என்பதால் இது சின்னத்தில் இடம்பிடித்துள்ளது.
# வேலூர் மறை மாவட்டம் சி.எஸ்.ஐ

## வரலாறு

இந்த மறைமாவட்டம் சென்னை மறைமாவட்டத்தின் மேற்குப் பகுதியை பிரித்து 1976 ஆம் ஆண்டு ஜனவரி 26 ஆம் தேதி அதிகாரபூர்வமாக உருவாக்கப்பட்டது. வேலூர் மறைமாவட்டம் பெரும்பாலும் கிராமப்புறமாகவும், தமிழ்நாடு மற்றும் ஆந்திரப் பிரதேச மாநில எல்லைகளை கடந்து செல்கிறது. எனவே வேலூர் மறைமாவட்டம் ஒரு இருமொழி மறைமாவட்டமாக அழைக்கப்படுகிறது.
# வேலூர் மறை மாவட்டம் சி.எஸ்.ஐ

## மறைமாவட்டபங்குதந்தைகள்

- Rt. ரெவ். டாக்டர் சாம் ஜே. பொன்னையா (1978-1987)
- Rt. ரெவ் டாக்டர் ஆர். டிரினிட்டி பாஸ்கர்
- Rt. ரெஹி. மஹிமை ரூபஸ்
- Rt. ரெவ். வி. வில்லியம் (2008-2012)
- Rt. டாக்டர். ஏ. ராஜவேலு (அதீத ஊழல் குற்றச்சாட்டுகளால் பேராயர் பொறுப்பிலிருந்து நீக்கப்பட்டார்)
- Rt. ரெவ் ஷர்மா ஹென்றி நித்தியானந்தம் (ஆர்த்தர் சதானந்தம் அவர்களின் சகோதரர்) - 2019 ஆம் ஆண்டு இவர் பொறுப்பேற்றதில் இருந்தே இவர் மீது பல்வேறு ஊழல் குற்றச்சாட்டுக்கள் உள்ளன, இந்த அண்ணன் தம்பி கூட்டணியை வேலூர் பேராய மக்கள் 'The Brothers of Corruption' என்று அன்போடு அழைக்கின்றனர்.
# வேலூர் மறை மாவட்டம் சி.எஸ்.ஐ

## மறைமாவட்ட கல்வி நிறுவனங்கள்

தென்னிந்திய திருச்சபையின் வேலூர் மறை மாவட்டத்தில் 99 துவக்கப் பள்ளிகள், 5 உயர்நிலைப்பள்ளிகள், 5 மேல்நிலைப் பள்ளிகள், 2 ஆசிரியர்கள் பயிற்சி நிலையங்கள், 4 ஆரம்ப பள்ளிகள், 1 கலை மற்றும் அறிவியல் கல்லூரி, 2 மெட்ரிக் மேல்நிலைப்பள்ளிகள், 2 செவிலியர் பள்ளிகள் மற்றும் 2 மருத்துவமனைகள் உள்ளன.
; மருத்துவமனைகள்
- சி.எஸ்.ஐ. மருத்துவமனை, வந்தவாசி
- ஸ்குடர் நினைவு மருத்துவமனை, ராணிபேட்டை
; செவிலியர்பள்ளிகள்
- செவிலியர் பள்ளி, ராணிபேட்டை
- செவிலியர் பள்ளி, வந்தவாசி
; மேல்நிலைப் பள்ளிகள்
- வயாக்ஃப் மேல்நிலைப்பள்ளி, முட்டத்தேர்
- வோரீஸ் மேல்நிலைப் பள்ளி, வேலூர்
- சி.எஸ்.ஐ கிறிஸ்தவ மெட்ரிகுலேஷன் பள்ளி (பெண்கள்), திருப்பத்தூர்
- சி.எஸ்.ஐ. சிப்காட் மெட்ரிக்லேஷன் மேல்நிலைப்பள்ளி
; கலை அறிவியல் கல்லுாரி
- ஊரிசு கல்லுாரி, வேலூர்
# வேலூர் மறை மாவட்டம் சி.எஸ்.ஐ

## செயின்ட் ஜான்ஸ் தேவாலயம், வேலூர் கோட்டை

செயின்ட் ஜான்ஸ் தேவாலயமானது வேலூரில் வேலூர் கோட்டைக்குள்ளேயே அமைந்துள்ள தேவாலயமாகும். இது 1846 ஆம் ஆண்டு, பிரித்தானயர் கால சென்னை மாகாண அரசு அதிகாரிகள், கிழக்கு இந்திய கம்பெனி பணியாளர்குக்காக எழுப்பப்பட்டது. தேவாலயத்துக்கு புனித ஜான் தி எவாஞ்சலிஸ்ட் பெயரிடப்பட்டது. எனினும், திருச்சபை அதிகாரப்பூர்வமாக ஒருபோதும செயிண்ட் ஜான்ஸ் தேவாலயம் என்ற பெயரைக் குறிப்பிடப்படவில்லை. செயின்ட் ஜான்ஸ் தேவாலயம் வேலூர் மாவட்டத்தில் உள்ள பழமையான தேவாலயம் ஆகும்.
# தாவரவியலின் பிரிவுகள்

**தாவரவியலின் பிரிவுகள்** என்பது தாவரங்களுடன் தொடர்புடைய இயற்கை அறிவியலைக் குறிக்கும். தாவரவியலின் முக்கிய பிரிவு (இதனை "தாவர அறிவியல்" என்றும் கூறலாம்) பொதுவாக மூன்று குழுக்களாக வகைப்படுத்தப்பட்டுள்ளன; **முதன்மை தாவர பிரிவுகள்**, தாவரங்களின் வாழ்க்கைச் செயல்முறை மற்றும் அவற்றின் அடிப்படை இயற்கை நிகழ்வுகள், அவற்றின் வகைப்பாடு மற்றும் தாவரங்களின் பன்முகத்தன்மை பற்றி படிப்பது; **பயன்பாட்டு தாவர பிரிவுகள்** என்பது தோட்டக்கலை, வேளாண்மை மற்றும் வனவியல் துறைகளில் தாவரங்கள் எவ்வாறு பொருளாதார ரீதியாக பயன்படுகிறது என்பதைப் பற்றி படிப்பது ; **உயிரிதொடர்பான தாவர பிரிவுகள்** என்பது பாசிகள், மாசஸ் அல்லது பூக்கும் தாவரங்கள் போன்ற தாவர பிரிவுகளைப் பற்றி படிப்பது.
# தாவரவியலின் பிரிவுகள்

### முதன்மை தாவர பிரிவுகள்

- செல்லியல் (அ) உயிரணு உயிரியல் - செல்லின் அமைப்பு, குரோமோசோம்களின் எண்ணிக்கைப் பற்றி படிப்பது
- எபிஜெனிடிக்ஸ் - மரபணுக்களின் வெளிப்பாட்டை கட்டுப்படுத்துவதைப் பற்றி படிப்பது
- தொல்லுயிர் தாவரவியல் - தொல்லுயிர் தாவரங்கள் மற்றும் தொல்லுயிர் தாவரங்களின் பரிணாம வளர்ச்சிப் பற்றி படிப்பது
- மகரந்தத்தூளியல் - மகரந்தத்தூள் மற்றும் ஸ்போர்கள் பற்றி படிப்பது
- தாவர உயிர்வேதியியல் - முதல் மற்றும் இரண்டாம் நிலை வளர்ச்சிதை மாற்ற செயல்களின் வேதிநிகழ்வுகள் பற்றி படிப்பது
- உயிரிஆய்வியல் - விதை முளைத்தல், பூக்கள் பூத்தல் மற்றும் கனிகள் பழுத்தல் நிகழும் நேரங்களைப் பற்றி படிப்பது
- தாவரவேதியியல் - தாவரங்களின் இரண்டாம் நிலை வேதிப்பொருட்கள் மற்றும் அவற்றின் வேதிநிகழ்வுகள் பற்றி படிப்பது
- புவித்தாவரவியல் - தாவர உயிர்ப்புவியியல், தாவரங்களின் பரவல்நிலைப் பற்றி படிப்பது
- தாவரசமூகவியல் - தாவர சமூகம் மற்றும் அவற்றிற்கிடையேயான இடைவினைகளைப் பற்றி படிப்பது
- தாவர உடலமைப்பியல் - தாவர செல்களின் அமைப்பு மற்றும் திசுக்களைப் பற்றி படிப்பது
- தாவரசூழ்நிலையியல் - சுற்றுச்சூழ்நிலையில் தாவரங்களின் பங்கு மற்றும் பணிகள் பற்றி படிப்பது
- தாவர பரிணாமவளர்ச்சி உயிரியல் - பரிணாமங்களின் அடிப்படையில் தாவரங்களின் வளர்ச்சிப் பற்றி படிப்பது
- தாவர மரபியல் - தாவரங்களில் மரபுப் பண்புகள் கடத்தப்படுவதைப் பற்றி படிப்பது
- தாவர புறஅமைப்பியல் - தாவரங்களின் புற அமைப்பைப் பற்றி படிப்பது
- தாவர உடற்செயலியல் - தாவரங்களின் வாழ்க்கைச் செயல்பாடுகளைப் பற்றி படிப்பது
- தாவர இனப்பெருக்கவியல் - தாவரங்களின் இனப்பெருக்க செயல்பாடுகளைப் பற்றி படிப்பது
- தாவரவகைப்பாட்டு முறைமையியல் - தாவரங்களின் வகைப்பாடு மற்றும் பெயர்ச் சூட்டுதல் முறைகளைப் பற்றி படிப்பது
- தாவர வகைப்பாட்டியல் - தாவரங்களின் வகைப்பாடு மற்றும் பெயர்ச் சூட்டுதல் முறைகளைப் பற்றி படிப்பது
# தாவரவியலின் பிரிவுகள்

### பயன்பாட்டு தாவர பிரிவுகள்

- பயிராக்கவியல் – தாவர அறிவியலில் பயிர் விளைவித்தலின் பயன்பாடு பற்றி படிப்பது
- மரம்வளர்ப்பு கலையியல் – மரங்களை வளர்ப்பது மற்றும் அவற்றின் இனப்பெருக்கம் பற்றி படிப்பது
- உயிரிதொழில்நுட்பவியல் – தாவரங்களைப் பயன்படுத்தி உற்பத்தி பொருட்களை உருவாக்குவது பற்றி படிப்பது
- மரஆய்வியல் – கட்டை மரத்தாவரங்கள், புதர்ச்செடிகள், மரங்கள் மற்றும் கொடிகளைப் பற்றி படிப்பது
- பொருளாதார தாவரவியல் – தாவரங்களின் பொருளாதார பயன்பாடு அல்லது மதிப்புகளைப் பற்றி படிப்பது
- ஆதிவாசி தாவரவியல் – தாவரங்கள் மற்றும் மக்கள். குறிபிட்ட இனமக்களால் தேர்ந்தெடுக்கப்பட்டு பயன்படுத்தப்படும் தாவர இனங்களைப் பற்றி படிப்பது
- வனவியல் – காடுகள் மேலாண்மை மற்றும் அவை தொடர்புடைய படிப்புகளைப் பற்றி படிப்பது
- தோட்டக்கலையியல் – தோட்டப்பயிர் தாவரங்களை வளர்ப்பு பற்றி படிப்பது
- கடல் தாவரவியல் – கடல்நீரில் வாழும் பாசிகள் மற்றும் நீர்வாழ்த்தாவரங்கள் பற்றி படிப்பது
- நுண்பயிர் பெருக்கம் – செல் மற்றும் திசு வளர்ப்பு பயன்படுத்தி துரித முறையில் தாவரங்கள் வளர்ப்பு பற்றி படிப்பது
- மருந்தியல் (மரபியல்) – மரபணு மாற்றம் செய்யப்பட்ட தாவரங்களிலிருந்து பெறப்படும் மருந்து பற்றி படிப்பது
- பயிர்பொருக்கம் – தேவையான மரபு பண்புகளைக் கொண்ட தாவரங்களை பெருக்குவது பற்றி படிப்பது
- தாவர நோயியல் (தாவர நோயியல்) – தாவர நோய்கள் தாவரங்களில் ஏற்படும் நோய்கள் பற்றி படிப்பது
- தாவர இனப்பெருக்கவியல் –விதைகள், தாவரக்கூழ், கிழங்குகள், வெட்டுதல் மற்றும் ஒட்டுதல் முறையின் மூலமாக தாவரங்களை இனப்பெருக்கம் செய்வதைப் பற்றி படிப்பது
- கனியியல் – கனிகள் மற்றும் கொட்டைகளைப் பற்றி படிப்பது
# தாவரவியலின் பிரிவுகள்

### உயிரிதொடர்பான தாவர பிரிவுகள்

- புல்லியல் – புற்கள் பற்றி படிப்பது
- முட்செடி ஆய்வியல் – முட்செடிகள் பற்றி படிப்பது
- பிரையாலஜி – மாசஸ்கள், ஈரலுருத்தாவரங்கள், மற்றும் ஹார்ன்வேர்ட்ஸ் பற்றி படிப்பது
- லைக்கனாலஜி – லைக்கன்கள் பற்றி படிப்பது
- காளானியல் அல்லது பூசணயியல் – பூஞ்சைகள் அல்லது காளான்கள் பற்றி படிப்பது
- ஆர்க்கிடாலஜி – ஆர்க்கிட் வகைத் தாவரங்கள் பற்றி படிப்பது
- பாசியியல் அல்லது ஆல்காலஜி – பாசிகள் பற்றி படிப்பது
- பன்னம் – பெரணிகள் மற்றும் அதன் கூட்டத்தைப் பற்றி படிப்பது
- ரோடாலஜி – ரோஸ் மலர்கள் பற்றி படிப்பது
- சைனேன்திராலஜி – கம்பாசிட்டே குடும்ப தாவரங்களைப் பற்றி படிப்பது
# விரிஞ்சிபுரம் வழித்துணைநாதர் கோயில்

**வழித்துணைநாதர் கோயில்** அல்லது ** மார்க்கபந்தீஸ்வரர் கோயில்** என்பது தமிழ்நாட்டின், வேலூர் மாவட்டத்தில் அமைந்துள்ள 1300 வருடங்கள் பழமையான சிவன் கோயிலாகும். இது ஒரு தேவார வைப்புத்தலமாகும். விரிஞ்சிபுரத்தலத்தில் அமைந்துள்ள சிம்மக்குளத்தில் பக்தர்கள் நீராட அனுமதி அளிக்கப்படுகின்றது. தமிழகத்தின் எந்தவொரு சிம்மக்குளங்களிற்கும் இல்லாத சிறப்பை உடையது இத்திருத்தலச் சிம்மக்குளம்.
# விரிஞ்சிபுரம் வழித்துணைநாதர் கோயில்

## அமைவிடம்

தமிழ்நாடு மாநிலம் வேலூர் மாவட்டத்தில் வேலூர் நகரத்திலிருந்து 12 கி. மீ தொலைவில் அமைந்துள்ள விரிஞ்சிபுரம் என்னும் ஊரில் இத் திருத்தலம் அமைந்துள்ளது. இக்கோயில் ஆம்பூர், குடியாத்தம் பகுதிகளில் செல்லும் பேருந்துப் பயணத்தின் மூலம் சென்று சதுவாலை என்னும் இடத்திலிருந்து நடந்தோ முன்று சக்கர வாகனத்திலோ சென்றால் அடையலாம். இங்குள்ள கோயில் 1300 வருடங்கள் பழமையானதாகும். இக்கோவிலின் இராஜகோபுரம் மற்றும் கலைநயத்துடன் அமைக்க பட்டுள்ள சிற்பங்கள் நிறைந்த அர்த்த மண்டபம் மகா மண்டபம் விஜயநகரப் பேரரசின் நாயக்க மன்னர்களால் கட்டப்பட்டது..இங்கு பிரதான தெய்வம் மார்க்கபந்தீஸ்வரர் சுயம்புலிங்கமாக வடகிழக்கு திசையில் சிறிது சாய்ந்த நிலையில் உள்ளது.